Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 331

6. Kishajó- és csónaképítési folyamat irányítása A kishajó- és csónaképítõ technikus a hajóépítési mûszaki dokumentációk kivitelezésre vonatkozó elõírásainak megfelelõen kialakítja a hajóépítés technikai feltételeit, megrendeli a hajóépítés anyagait, elõkészíti a hajóépítés beindítását valamennyi (hagyományos, modern fahajó-építési, egyedi és sorozatgyártású mûanyag és kompozit hajóépítési) technológiánál. A hajóépítés során folyamatosan ellenõrzi a mûveleteket, errõl építési naplót vezet. Megrendeli és ellenõrzi a bedolgozó, hajófelszerelést, motort és technikai felszereléseket gyártó, cégek munkáit. Ennek során: — Betartja és betartatja a hajóépítési szabványok elõírásait építési elõírások táblázatainak felhasználásával. Ellenõrzi a gyártási körülményeket, az építési méreteket, minõséget nedvességmérõvel, hõfokmérõvel, hosszmérõ eszközökkel. Ügyel az egészségvédelmi és baleset-elhárítási, biztonságtechnikai elõírások betartására. — Folyamatosan vezeti, és írásban rögzíti a hajóépítési naplóban az elvégzett munkákkal kapcsolatos körülményeket és feltételek meglétét vagy hiányosságait, valamint az elvégzett munkákat. — Egyezteti és meghívja az illetékes hatóságokat a hajóépítés során elvégzendõ minõségi ellenõrzésekhez, a típusjóváhagyáshoz a szabványok megfelelõségének tanúsítására.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes